               PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,  25. 10.2005

Nr. Pl-x 382


                                                    AVIZ

asupra propunerii legislative pentru  modificarea şi completarea 
Legii nr. 393/2004 privind Statutul aleşilor locali

În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru  modificarea şi completarea Legii nr. 393/2004 privind Statutul aleşilor locali, trimisă cu adresa nr. Pl-x 382 din 10 octombrie 2005, înregistrată  sub nr. 31/823 din 11. 10.2005.

 Camera Deputaţilor este  prima Cameră sesizată. 

            Potrivit prevederilor art. 60 din Regulamentul Camerei Deputaţilor, comisia a dezbătut propunerea legislativă, menţionată mai sus, în şedinţa din           25 octombrie 2005.


Membrii comisiei au examinat propunerea legislativă supusă aprobării, expunerea de motive la proiectul de lege, punctul de vedere al Guvernului României, transmis cu adresa nr.6500/DRP din 17.10.2005 şi avizul favorabil al Consiliului Legislativ nr.1308/27.09.2005.Cu prilejul examinării membrii comisiei au constatat că demisia sau escluderea din partidul pe lista căruia a candidat pentru funcţia de consilier nu poate fi reţinută ca fiind un motiv legal pentru încetarea de drept a mandatului de consilier, întrucât acesta a fost ales prin voinţa electoratului local, iar consilierul este în serviciul colectivităţii respective. În acest sens, o astfel de condiţie pentru încetarea de drept a mandatului de consilier contravine atât prevederilor art.69 alin.(2) din Constituţia României, republicată, potrivit căruia” Orice mandat imperativ este nul”, cât şi prevederilor art.3 alin.(2) din Legea nr.393/2004 privind Statutul aleşilor locali, conform căruia „În exercitarea mandatului, aleşii locali se află în serviciul colectivităţii locale”.    
  În urma dezbaterilor,comisia, cu majoritate de voturi, a hotărât avizarea negativă a propunerii legislative . 

În raport de obiectul şi conţinutul său, proiectul de lege face parte din categoria legilor organice.
                             PREŞEDINTE,
SECRETAR,

                              Sergiu Andon                            George Băeşu                             

Consilier:
 Dr.Corneliu Manda                                                                                                                                

